section_heading: Južni Jemen
paragraph_text: Britanci su Južnim Jemenom upravljali i nakon drugog svjetskog rata. U britanskoj krunskoj koloniji Adenu početkom 1959. u zapadnom dijelu osnovana je Federacija Južnoarabijskih Emirata koja je travnja 1962. promijenila ime u Federaciju Južne Arabije; u približno istom razdoblju Sjeverni Jemen je u državnom savezu s Egiptom i Sirijom (Ujedinjena Arapska Republika, 1958. – 61.) Početkom sljedeće godine priključen joj je i Aden. Na tom su području djelovali vojno-političkih pokreti koji su se borili za neovisnost ali i međusobno ratovali. Većinu teritorija 1967. nadzirala je Nacionalna oslobodilačka fronta (NLF). 30. studenoga 1967. povukle su se britanske snage i proglašena je Narodna Republika Južni Jemen, pod predsjednikom al-Šabijem (Qaḥṭan Muḥammad al-Ša‘abī). Politička praksa bilo je jednostranačje NLF-a po uzoru na komunističke zemlje. Uz nacionalizaciju, sprovedene su pozitivne društvene reforme poput ukidanja ropstva na Sokotri. Južni se Jemen razvio kao marksističko, većinom sekularno<ref>Laessing, Ulf, Women of southern Yemen port remember better times Reuters, 22. siječnja 2010. (eng.) društvo. Bili su jedina marksistička država na Bliskom Istoku i zato su primali snažnu inozemnu pomoć i druge vrste suradnje s SSSR-om.<ref>Gart, Murray, South Yemen New Thinking in a Marxist Land, Time, 9. siječnja 1989. (eng.) 1970. država je promijenila ime u NDR Jemen. 1970-ih je SSSR u uspostavio svoje vojne baze u Južnom Jemenu: u Adenu, na Sokotri i dr., a 1971. predsjednik Predsjedničkoga vijeća postao je Salim Ali Rubaji (S. ‘Alī Rubayi). 1978. NLF je promijenio ime u Jemenska socijalistička stranka. Iste godine izveden je državni udar u kojem je ubijen Rubaji, a vlast preuzimaju Ali al-Nasir Muhamad (‘Alī al-Nāṣir Muḥammad) i Abd al-Fatah Ismail (‘Abd al-Fattāḥ Ismā‘īl). Kraj 1979. i 1980. obilježava sukob frakcija na vlasti i rat sa Sjevernim Jemenom. 1979. dogovorena je nova suradnja sa SSSR-om koji je utjecao na ljevičarski radikalnu politiku u Južnom Jemenu, jednostranačje je učvršćeno nakon dolaska na vlast Ali Nasir Muhamad koji 1986. u stranačkim obračunima napušta državu, sve do perestrojke. 1984. je bio građanski rat, iste godine kad je SSSR zaključio sporazum o prijateljstvu sa Sjevernim Jemenom.